Učestali ekstremni vremenski uslovi
Američka Agencija za istraživanje svemira, NASA, saopštila je da je ova godina najtoplija na planeti posle 131 godine
Od rekordnih vrućina u Rusiji do teških padavina u Pakistanu i katastrofalnih klizišta i odrona u kišom natopljenoj Kini, mnogi klimatolozi predviđaju da će ekstremni vremenski uslovi sa zagrevanjem planete postati uobičajeniji. „ Klimatolog Amanda Staud iz Nacionalne prirodnjačke federacije, sa sedištem u Sjedinjenim Državama, koautor je izveštaja ove privatne organizacije za 2010. godinu, o ekstremnim vrućinama u Sjedinjenim Državama. Ona je utvrdila da su mnogi gradovi duž Istočne obale Sjedinjenih Država, u poređenju sa prosečnim temperaturama, imali dvostruko više dana sa temperaturom od 32 stepena Celzijusa. Ona kaže da će tako ekstremna vrućina ubrzo postati uobičajena. Ona i mnogi naučnici kažu da zagađenje izaziva povećanje količine ugljen dioksida u atmosferi, koji zadržava toplotu i izaziva globalno zagrevanje. Međutim, klimatolog Patrik Majkls iz Instituta „Kejto“, kaže da je to preterivanje. Majkls kaže da beton i opeke u gradovima zadržavaju više toplote nego ugljen dioksid. On za najveći deo ovogodišnjih ekstremnih vrućina u istočnom delu Sjedinjenih Država, okrivljuje vremenski ciklus nazvan La Ninja. Amanda Staud kaže da dugoročno ekstremno vreme može imati negativne posledice – zdravstvene probleme povezane sa alergijama koje izazivaju biljke, do nestašice hrane zbog toga što je rod izložen stresnim uslovima. Ovog leta, velike suše i šumski požari u Rusiji, naglo su smanjili svetske rezerve žitarica. Staud kaže da je dugoročno rešenje korišćenje drugih oblika energije. „ Ali Patrik Majkls kaže da to nisu realna rešenja. „ Majkls kaže da su se ljudska bića uvek prilagođavala promenama životne sredine i da će se to nastaviti. Osim što se spore o klimatskim promenama, naučnici su saglasni da će gradovi biti sve topliji, jer se šire i povećavaju količinu zgrada i puteva.